CELEX: 62018TN0410
Language: bg
Date: 2018-07-04 00:00:00
Title: Дело T-410/18: Жалба, подадена на 4 юли 2018 г. — Silgan Closures и Silgan Holdings/Комисия

201807270092025312018/C 285/624102018TC28520180813BG01BGINFO_JUDICIAL20180704444521Дело T-410/18: Жалба, подадена на 4 юли 2018 г. — Silgan Closures и Silgan Holdings/Комисия
 ---documentbreak--- C2852018BG4410120180704BG0062441452Жалба, подадена на 4 юли 2018 г. — Silgan Closures и Silgan Holdings/Комисия
   (Дело T-410/18)2018/C 285/62Език на производството: немски
      Страни
   
   
      Жалбоподатели: Silgan Closures GmbH (Мюнхен, Германия), Silgan Holdings Inc. (Стамфорд, Кънектикът, Съединени щати) (представители: H. Wollmann, D. Seeliger, R. Grafunder и V. Weiss, Rechtsanwälte)
   
      Ответник: Европейска комисия
   
      Искания на жалбоподателите
   
   Жалбоподателите искат от Общия съд:
   
            —
         
         
            да отмени обжалваното решение съгласно член 264 ДФЕС в частта относно жалбоподателите,
         
      
            —
         
         
            да осъди Комисията да заплати съдебните разноски на жалбоподателите.
         
      
      Основания и основни доводи
   
   С настоящата жалба жалбоподателите искат частична отмяна на Решение C(2018) 2466 окончателен на Комисията от 19 април 2018 г. за започване на процедура по член 2, параграф 1 от Регламент (EО) № 773/2004 на Комисията (
         1
      ) по преписка AT.40522 — Pandora.
   В жалбата се посочват следните основания:
   
            1.
         
         
            Нарушение на принципа на субсидиарност
            В рамките на първото основание жалбоподателите твърдят, че с обжалваното решение Комисията лишава от правно основание процедура, водена от Bundeskartellamt (германска федерална служба за защита на конкуренцията) по същата преписка, като посочената процедура към настоящия момент вече е била висяща повече от три години и е стигнала етап, на който можело да се постанови решение.
         
      
            2.
         
         
            Нарушение на принципа на пропорционалност
            В рамките на второто основание жалбоподателите твърдят, че обжалваното решение не било необходимо нито за предприемане от страна на Комисията на необходимите действие по проверка, нито било целесъобразно при преценяване на интересите на двете страни с оглед на неблагоприятните последици за жалбоподателите.
         
      
            3.
         
         
            Недостатъчни мотиви
            В рамките на третото основание жалбоподателите твърдят, че в нарушение на член 296 ДФЕС в обжалваното решение Комисията не била посочила мотиви защо приема, че започването на процедурата е необходимо и справедливо с оглед на принципите на субсидиарност и пропорционалност.
         
      
            4.
         
         
            Злоупотреба с власт
            В рамките на четвъртото основание жалбоподателите твърдят, че започването на процедура от Комисията било разпоредено с цел на жалбоподателите да се наложат санкции съобразно системата от санкции по Регламент (EО) № 1/2003 на Съвета (
                  2
               ).
         
      (
         1
      )	Регламент (ЕО) № 773/2004 на Комисията от 7 април 2004 година относно водените от Комисията производства съгласно членове 81 и 82 от Договора за ЕО (ОВ L 123, 2004 г., стр. 18; Специално издание на български език, 2007 г., глава 8, том 1, стр. 242).
   (
         2
      )	Регламент (ЕО) № 1/2003 на Съвета от 16 декември 2002 година относно изпълнението на правилата за конкуренция, предвидени в членове 81 и 82 от Договора (ОВ L 1, 2003 г., стр. 1; Специално издание на български език, 2007 г., глава 8, том 1, стр. 167).